Diari Oficial de la Generalitat Valenciana


Sumari del DOGV 9090, del 24-05-2021 (2021/5557)

ORDRE 11/2021, de 13 de maig, de la Conselleria d'Educació, Cultura i Esport, per la qual s'autoritza al centre privat de Formació Professional Capitol, de València, l'oferta dels ensenyaments dels cicles formatius de grau mitjà en Activitats Comercials i el grau superior de Màrqueting i Publicitat i es denega l'autorització de l'oferta dels ensenyaments del cicle formatiu de grau mitjà en Atenció a Persones en Situació de Dependència en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5557


Data del document
:   13-05-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 11/2021, de 13 de maig, de la Conselleria d'Educació, Cultura i Esport, per la qual s'autoritza al centre privat de Formació Professional Capitol, de València, l'oferta dels ensenyaments dels cicles formatius de grau mitjà en Activitats Comercials i el grau superior de Màrqueting i Publicitat i es denega l'autorització de l'oferta dels ensenyaments del cicle formatiu de grau mitjà en Atenció a Persones en Situació de Dependència en la modalitat semipresencial o a distància. [2021/5557]  
  
Antecedents de fet  
Primer. L'expedient ha sigut iniciat pel representant del centre privat de Formació Professional Capitol (codi de centre 84107582) mitjançant sol·licitud d'autorització, presentada en data 25 de febrer de 2020, d'ampliació del nombre d'unitats dels ensenyaments dels cicles formatius de grau mitjà de tècnic/tècnica en Activitats Comercials, de grau mitjà de tècnic/tècnica en Atenció a Persones en Situació de Dependència i grau superior de tècnic/tècnica en Màrqueting i Publicitat, en la modalitat semipresencial o a distància.  
  
Segon. En data 21 de juliol de 2020, la Inspecció d'Educació d'aquesta Conselleria a València emet informe respecte de la sol·licitud d'autorització.  
Tercer. En data 29 d'abril de 2021, la Direcció General de Formació Professional i Ensenyaments de Règim Especial emet proposta de resolució en el següent sentit:  
Autoritzar la sol·licitud del centre per a impartir els cicles formatius de grau mitjà de tècnic/tècnica en Activitats Comercials i de grau superior de tècnic/tècnica en Màrqueting i Publicitat, ja que s'han comprovat les sol·licituds de l'alumnat interessat a matricular-se en els esmentats cicles i s'han justificat en conseqüència el nombre de places a autoritzar, tenint en compte els espais disponibles del centre.  
  
Denegar la sol·licitud del centre per a impartir el cicle formatiu de grau mitjà de tècnic/tècnica en Atenció a Persones en Situació de Dependència, ja que el mateix centre reconeix no haver pogut cobrir totes les places autoritzades.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11.b, pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 28 de juliol de 2020, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2020-2021 impartisquen cicles de formació professional bàsica, de grau mitjà i de grau superior.  
8é. Reial decret 1688/2011, de 18 de novembre, pel qual s'estableix el títol de tècnic/tècnica en Activitats Comercials i es fixen els seus ensenyaments mínims.  
9é. Decret 100/2017, de 21 de juliol, del Consell, pel qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic/tècnica en Activitats Comercials.  
10é. Reial decret 832973699, de 4 de novembre, pel qual s'estableix el títol de tècnic/tècnica en Màrqueting i Publicitat i es fixen els seus ensenyaments mínims.  
11é. Decret 156/2017, de 6 d'octubre, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic/a superior en Màrqueting i Publicitat.  
12é. Reial Decret 1593/2011, de 4 de novembre, pel qual s'estableix el títol de tècnic/tècnica en Atenció a Persones en Situació de Dependència i es fixen els seus ensenyaments mínims.  
13é. Ordre 30/2015, de 13 de març, de la Conselleria d'Educació, Cultura i Esport per la qual estableix per a la Comunitat Valenciana el currículum del cicle formatiu de grau mig corresponent al títol de tècnic/tècnica en Atenció a Persones en Situació de Dependència.  
  
Amb base en els antecedents de fet i fonaments de drets exposats  
  
  
  
ORDENE  
  
Primer  
Autoritzar al centre privat de Formació Professional Capitol, amb número de codi de centre 36590892, de València, en la modalitat semipresencial o a distància, una unitat de primer curs i una unitat de segon curs, afegides a les ja autoritzades, dels cicles formatius de grau mitjà de tècnic/tècnica en Activitats Comercials i grau superior de tècnic/tècnica en Màrqueting i Publicitat per al curs acadèmic 2021-2022 amb un màxim de 45 llocs escolars per a cadascuna de les unitats autoritzades.  
  
  
Segon  
Denegar al centre privat de Formació Professional Capitol, amb número de codi de centre 08911135, de València, en la modalitat semipresencial o a distància, l'autorització per a ampliar l'oferta del cicle formatiu de grau mitjà de tècnic/tècnica en Atenció a Persones en Situació de Dependència per al curs acadèmic 2021-2022 pel motiu exposat en l'antecedent de fet tercer.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 13 de maig de 2021  
  
El secretari autonòmic d'Educació i Formació Professional,  
MIGUEL SOLER GRACIA